ગાંધીનગર તાલુકા પંચાયતની આજે મળેલી સામાન્ય સભા કોઈ હોબાળા કે વાદવિવાદ શાંતિપૂર્ણ રીતે સંપન્ન થઇ હતી.જેમાં જેમાં પ્રમુખ-ઉપપ્રમુખની ચુંટણી વખતે બળવો કરનાર કોંગ્રેસના ૬ સભ્યો સાથે ગઈકાલે સમાધાન થઇ જતા તેઓ પક્ષમાં વિના શરતે પાછા ફર્યા હતા. જેમાં કોંગ્રેસે રાંધેજાના અપક્ષ સભ્ય રસિકભાઈ ઠાકોરના સમર્થનથી કુલ ૧૯ મત સાથે કારોબારી તેમજ સામાજિક ન્યાય સમિતિ હાંસલ કરી હતી.જયારે ભાજપ ધ્વારા કરાયેલી દરખાસ્તમાં ભાજપને બે અપક્ષ સભ્યોના સમર્થન સાથે ૧૭ મત સભ્યોના મત મળ્યા હતા. આ અગાઉ ગઈકાલે અને આજે સવારે કોંગ્રેસના પ્રદેશ નિરિક્ષકો સાથેની બેઠકમાં ૬ બળવાખોરોની ઘર વાપસીને મંજુરી આપી દેવામાં આવી હતી.આજની બેઠકમાં જીલ્લા પંચાયતના કારોબારી ચેરમેન અને જીલ્લા મહામંત્રી અરવિંદસિંહ સોલંકીએ દરેક કોંગ્રેસી સદસ્યોને મેન્ડેટ આપવા સાથે બંને સમિતિઓની રજૂઆત માટે પક્ષ તરફથી સત્તાવાર યાદી આપી હ્‌તી.